NATURALEM ET EXPERIMENT ALEM. 397 



Erit fortasse tempus (postquam in inquisitionem naturae paulo 

 altius penetratum sit) hujusmodi res leviter percurrendi, ut si 

 quid in illis faecibus haereat virtutis naturalis ea extrahi et in 

 usum condi possit. Interim seponendae sunt. Etiam magia3 

 naturalis experimenta diligenter et cum severitate ventilanda 

 sunt antequam recipiantur, praesertim ilia quae ex vulgaribus 

 sympathiis et antipathiis, magna cum socordia et facilitate cre- 

 dendi simul et fingendi, derivari solent. 



Neque nil aut parum actum est in exoneranda historia 

 naturali tribus his (quae diximus) rebus superfluis, quae alias 

 volumina impleturae fuissent. Neque tamen hie finis. -ZEque 

 enim requiritur in opere magno ut tarn ea quae recipiuntur 

 succincte scribantur, quam ut superflua abscindantur ; licet 

 nemini dubium esse possit quin hujusmodi castitas et bre vitas 

 delectationem multo minorem turn legenti turn scribenti prae- 

 bitura sit. Verum illud semper inculcandum est, hoc quod 

 paratur horreum esse tantummodo et promptuarium rerum; 

 in quo non manendum aut habitandum sit cum voluptate, sed 

 eo descendendum, prout res postulat, cum aliquid ad usum 

 sumendum sit circa opus Interprets quod succedit. 



IV. 



In historia quam requirimus et animo destinamus, ante 

 omnia videndum est ut late pateat et facta sit ad mensuram 

 universi. Neque enim arctandus est mundus ad angustias in- 

 tellectus (quod adhtic factum est), sed expandendus intellectua 

 et laxandus ad mundi imaginem recipiendam, qualis invenitur. 

 Istud enim, respicere pauca et pronunciare secundum pauca, om- 

 nia perdidit. Kesumentes igitur partititionem quam paulo ante 

 fecinius historiae naturalis (quod sit Generationum, Praeter- 

 generationum, et Artium), Historiae Generationum constituimus 

 partes quinque. Sit prima, aetheris et crelestium. Secunda, 

 meteororum et regionum (quas vocant) aeris ; tractuum vide- 

 licet a luna usque ad superficiem terrae ; cui etiam parti cometas 

 cujuscunque generis, turn sublimiores turn humiliores, utcunque 

 se habeat rei veritas, ordinis causa assignamus. Tertia, terrae 

 et maris. Quarta, elementorum (quae vocant) flammae sive 

 ignis, aeris, aquae, et terrae. Elementa autem eo sensu accipi 

 volumus, ut intelligantur non pro primordiis rerum sed pro cor- 

 porum naturalium massis majoribus. Ita enim natura rerum 

 distribuitur, ut sit quorundam corporum quantitas sive massa in 

 universe perquam magna, quia scilicet ad schematismum eorum 



